ЮУ ХИЙЖ болох, юу хийж болохгүйг тодорхой заасан хууль тушаал Бурхны Үгэнд олон бий. Жишээлбэл садарлан завхайрах, хуурамч шүтээн шүтэх, хулгай хийх, архидан согтуурахыг хориглосон байдаг (1 Кор. 6:9, 10). Тэдгээрийг сахидаг хүн өөрийгөө хүндэлнэ, эрүүл саруул байна, гэр бүлээрээ жаргалтай амьдарна. Бурхны хууль тушаал биднийг янз бүрийн гашуун үр дагавраас хамгаалдаг байх нь ээ. Бас нэгэн ярвигтай боловч сэтгэл хөдөлгөм тушаалыг Бурхны Хүү Есүс Христ дагалдагчдадаа өгчээ. «Явж, бүх үндэстнийг дагалдагч болгогтун. Эцэг, Хүү, Ариун Сүнсний нэрээр тэдэнд баптисм хүртээж, Миний та нарт тушаасан бүгдийг сахин биелүүлэхийг тэдэнд заа. Харагтун, үеийн төгсгөл хүртэл Би та нартай үргэлж хамт байх болно» гэжээ (Мат. 28:19, 20). Энэ тушаалыг үнэнчээр биелүүлдэг бол Бурхны сайшаалыг хүлээнэ, ивээл хүртэнэ.